

***П О З И В Н О П И С М О***

Пројекат ERA TALENT[[1]](#footnote-1) је усмерен на развој услуга које пружа EURAXESS мрежа (<https://euraxess.ec.europa.eu/>), са циљем да подржи развој каријере и шеме мобилности истраживача у Европи. Предлог пројекта Универзитета у Крагујевцу се односи на умножавање утицаја *EURAXESS Startup Hub*-а (<https://www.euraxess.rs/serbia/euraxess-startup-hub>), који су поставиле истраживачке и финансијске организације из 12 земаља, и представља програм подршке научним предузетницима (sci entrepreneurs).

Пројекат је намењен свим истраживачима Универзитета у Крагујевцу (истраживачка, научна и наставна звања). Универзитет у Крагујевцу ће активности спроводити заједно са Иновационим инкубатором Универзитета у Крагујевцу и Иновационом заједницом Шумадије и Западне Србије, коју чине бројни истакнути представници.

**Истраживачи Универзитета у Крагујевцу имаће могућност учествовања у оснивању Local Startup Hub-а**, са циљем умрежавања истраживача Универзитета у Крагујевцу са чланицама Иновационе заједнице Шумадије и Западне Србије, Иновационим инкубатором Универзитета у Крагујевцу, другим домаћим и међународним истраживачима и компанијама, појављивања на EURAXESS Startup Hub и Local Startup Hub платформама, могућност међународне видљивости самих истраживача и њихових истраживања, могућност проналаска потенцијалних инвеститора за будућа научна истраживања, као и повезивања науке са привредом. *Сврха Local Startup Hub је искључиво горе споменуто умрежавање истраживача Универзитета у Крагујевцу.*

**Ако желите да будете део Local Startup Hub-a молимо Вас да попуните Изјаву, коју Вам достављамо. Уз Изјаву доставити слику и кратку биографију на српском и енглеском језику у којој треба истаћи област истраживања, на е-mail:** **euraxess.startup@uni.kg.ac.rs****.**

У наредном периоду биће организоване различите обуке и менторства у циљу развијања научних идеја и подстицања научног предузетништва, као и такмичење за најбоље идеје, које ће бити новчано награђене.

Лице за контакт:

Др Милош Димитријевић

Научни сарадник

Економски факултет Универзитета у Крагујевцу

1. “This project has received funding from the European Union’s Horizon Europe research and innovation programme within the framework of the ERA TALENT Project funded under grant agreement No 101103476” [↑](#footnote-ref-1)